Жаңартылған білім бойынша жүргізілген жұмыстар туралы ақпарат.

Көркем негізгі мектебінде жалпымектептік ата –аналар жиналысы өтілді.Мектебіміздің мұғалімдер ұжымы қатысты.

Жиналыс барысында төмендегі сұрақтар талқыланды.

1.Ата - аналарға түсіндірілді:

Қазақстан Республикасында білім беруді дамытудың 2016 – 2019 жылдарға арналған мемлекеттік бағдарламасы.

2. Жаңартылған білім беруге көшу, мектептерде білім беру бағдарламаларының мазмұны жаңғыртылғандығы түсіндірілді.

3.Жалпы білім беретін мектептерде 5 күндік оқу аптасын енгізу мәселесі. Сабақ ұзақтығы 40 минут 5 күндік оқуға көшу.

Бірінші сұрақ бойынша мектеп директоры: Джусупова Салима Абулкаировна сөз сөйледі. Ата – аналар мен мұғалімдерді Қазақстан Республикасында білім беруді дамытудың 2016 – 2019 жылдарға арналған мемлекеттік бағдарламасымен таныстырды.Қазақстанда мектептегі білім беру жаңа кезеңнің алдында тұр.Жаңартылған мазмұн бойынша оқыту, мұғалімнің кәсіби құзыреттілігі саласы жаңа тәсілдер аясында кеңеюде. 2017–2018 оқу жылынан бастап оқу орындарына арналған білім беру бағдарламаларын, оқулықтар мен ОӘК әзірлеу арқылы ағылшынша оқытуға көшу жүзеге асырылатын болады. Жаңартылған білім беру мазмұнының стандарты жиынтығы функционалдық сауаттылықты қамтамасыз ететін дағдылардың кең спектрін дамыту бойынша үздік халықаралық тәжірибеге бағытталатын болады.Биылғы оқу жылында 2,5,7 сыныптар жаңартылған білім бағдарламасымен дәріс алуда.

Екінші сұрақ бойынша оқу ісінің меңгерушісі: Рахметова Д.И- қызына сөз берілді.

Қазақстанда «Білім беруді және ғылымды дамытудың 2016 -2019 жылдарға арналған мемлекеттік бағдарламасы » бекітілді.Онда бес күндік оқу аптасының енгізілуі, білім берудің үштілді жүйесіне көшу сияқты өзгерістер енгізілді.Көркем негізгі мектебінде жаңартылған білім беру мазмұнына көшу негізінде педагогтер курстардан өтуде. 11 мұғалімнің 6 мұғалім білім алып, сертификаттар берілді. Қалған ұстаздар курстардан өтуге жоспарланып отыр.Білім беру ұйымдарын өлшемшартпен бағалау жүйесіне көшу жүзеге асырылды. "Мәңгілік Ел" жалпыұлттық патриоттық идеясының құндылықтарын ескере отырып, жаңа негізгі және орта,жоғары мектептің мемлекеттік жалпыға міндетті стандарттары бойынша білім берудің оқу бағдарламалары әзірленді. Мектептің жоғары сыныптары үшін төрт пән бойынша (информатика, физика, химия және биология) шетелдік оқулықтар мен ағылшын тіліндегі ОӘК бейімделетін болады.

Үшінші сұрақ бойынша: 2017 жылдың 4 қыркүйегінде Егіндікөл ауданында жиналыс өтілді.5 күндік оқыту стандарттарын енгізу, 5 күндік оқу жақсы, еліміздегі мектептердің көбі ІІ ауысыммен оқиды.
Қазіргі таңдағы аптаның алты күнінде оқып жүрген оқушылар енді 5 күндік оқу жүйесіне көштік. Көптеген ата - аналар бұл жүйенің тиімсіз екендігін айтады. Өйткені, сенбі күні қосымша сабақтар мен үйірлелерге қатысуға уақыт жетпейді. Ал, ұстаздар сенбіні шығармашылыққа арнағанды құп көріп отыр.

Қаулы:

Қазақстан Республикасында білім беруді дамытудың 2016 – 2019 жылдарға арналған мемлекеттік бағдарламасымен танысты.

Жаңартылған білім беруге көшу, мектептерде білім беру бағдарламаларының мазмұны жаңғыртылғандығы түсіндірілді.

Жалпы білім беретін мектептерде 5 күндік оқу аптасын енгізу мәселесі. Сабақ ұзақтығы 40 минут 5 күндік оқуға көшу.

Директор: Джусупова С.А.